ΓΡΑΠΤΗ ΕΡΩΤΗΣΗ E-0307/97 υποβολή: Amedeo Amadeo (NI) προς την Επιτροπή (13 Φεβρουαρίου 1997)

Θέμα: Προγράμματα κοινοπραξίας

Στην έκθεση του Ελεγκτικού Συνεδρίου που αφορά το οικονομικό έτος 1995 ((ΕΕ C 340 της 12.11.1996. )) στο κεφάλαιο δημοσιονομικά μέσα και τραπεζικές δραστηριότητες αναφέρεται: «η Ευρωπαϊκή Ένωση (ΕΕ) διαθέτει μια ευρεία κλίμακα δημοσιονομικών μέσων. Χορηγεί π.χ. δάνεια, αγοράζει απευθείας συμμετοχές σε οργανισμούς κοινού ενδιαφέροντος ή επενδύει απευθείας στο κεφάλαιο ορισμένων επιχειρήσεων μέσω ειδικών μηχανισμών όπως είναι οι κοινοπραξίες.

Τα προγράμματα κοινοπραξίας έχουν ως στόχο να προωθήσουν τη δημιουργία μικτών επιχειρήσεων στις οποίες θα συμμετέχουν επιχειρήσεις της ΕΕ και τοπικές επιχειρήσεις τρίτων χωρών καθώς και να ενθαρρύνουν, σε ορισμένες περιπτώσεις, τις απευθείας επενδύσεις κοινοτικών επιχειρήσεων στις τρίτες αυτές χώρες. Ποικίλλουν αναλόγως των προγραμμάτων έχουν όμως τους ίδιους στόχους. Τούτο ισχύει ιδίως για την προκαταρκτική φάση που καλύπτει τις μελέτες βιωσιμότητας των προγραμμάτων JOPP (χώρες της Ανατολικής Ευρώπης και Πρώην Σοβιετική Ένωση) και ΕCIP (PVSALA).

Ερωτάται η Επιτροπή ποία είναι η υφιστάμενη κατάσταση και ποίες είναι οι μελλοντικές προοπτικές για τη δημιουργία κοινοπραξιών μεταξύ επιχειρήσεων της ΕΕ και τοπικών επιχειρήσεων των τρίτων χωρών.

Απάντηση του κ. Marin εξ ονόματος της Επιτροπής (11 Απριλίου 1997)

Το πρώτο χρηματοδοτικό μέσο για την ενθάρρυνση της δημιουργίας κοινών επιχειρήσεων μεταξύ των επιχειρήσεων της ΕΕ και τοπικών επιχειρήσεων τρίτων χωρών είναι το πρόγραμμα ECIP (χρηματοδοτικό μέσο «EC Investment Partners») που άρχισε το 1988. Από την έναρξή του και μέχρι σήμερα υποβλήθηκαν στην Επιτροπή 2.750 φάκελοι, εκ των οποίων 1.900 εγκρίθηκαν (στοιχεία της 31ης Δεκεμβρίου 1996). Η κατανομή των εγκρίσεων είναι: 60% για τις διευκολύνσεις 2 (μελέτες σκοπιμότητας) 7 30% για τις διευκολύνσεις 1 (συγχρηματοδότηση σεμιναρίων και συναντήσεων μεταξύ επιχειρήσεων) 7 7% για τις διευκολύνσεις 3 (συγχρηματοδότηση σε ίδιους πόρους και εγγυήσεις) 7 και 3% για τις διευκολύνσεις 4 (ενέργειες κατάρτισης και τεχνικής στήριξης). Συνολικά, η Επιτροπή ενέκρινε πάνω από 220 εκατ. ECU για το πρόγραμμα ECIP (στοιχεία της 31ης Δεκεμβρίου 1996), από τα οποία 120 εκατ. ECU για 1.100 μελέτες σκοπιμότητας (διευκόλυνση 2). Στο επίπεδο των οικονομικών αποτελεσμάτων, η Επιτροπή θεωρεί, βάσει δείγματος 300 εκθέσεων για τις διευκολύνσεις 2, ότι 30 εκατ. ECU χρηματοδότησης διευκόλυναν 600 εκατ. ECU επένδυσης, αύξηση δηλαδή επί 20, και ότι 168 κοινές επιχειρήσεις άρχισαν να δημιουργούνται από το δείγμα αυτό των 300.

Λόγω της επιτυχίας του ECIP από το 1988 μέχρι σήμερα, το Συμβούλιο ενέκρινε το 1996 (συμφωνία με το Κοινοβούλιο σε διαδικασία συνεργασίας) τον κανονισμό Ν 213/96, παρατείνοντας το ECIP μέχρι τα τέλη του 1999 και καλύπτοντας τις 60 χώρες της Ασίας, της Λατινικής Αμερικής, της Μεσογείου και της Νοτίου Αφρικής. Ο προϋπολογισμός (δεσμεύσεις) για το ECIP το 1997 είναι ύψους 50,5 εκατ. ECU.

Μετά την επιτυχία του ECIP, η Επιτροπή δημιούργησε το 1991 ένα παρόμοιο μέσο, το πρόγραμμα JOP. Από την έναρξη του προγράμματος αυτού, το 1991, υποβλήθηκαν στην Επιτροπή 1.429 φάκελοι εκ των οποίων εγκρίθηκαν 1.243 (στοιχεία της 31ης Δεκεμβρίου 1996). Το ουσιαστικό τμήμα (74%) των εγκριθέντων προγραμμάτων αφορούν τη χρηματοδότηση μελετών σκοπιμότητας (διευκόλυνση 2). Οι άλλες διευκολύνσεις του προγράμματος (διευκολύνσεις 1 - συγχρηματοδότηση εκδηλώσεων και σεμιναρίων, διευκόλυνση 3 - συγχρηματοδότηση σε ίδιους πόρους και εγγυήσεις - διευκόλυνση 4 - ενέργειες κατάρτισης) σημειώνουν αισθητή αύξηση από την υιοθέτηση νέων κανόνων το Νοέμβριο του 1995. Συνολικά, το πρόγραμμα JOP επέτρεψε τη δέσμευση πάνω από 93 εκατ. ECU. Από τα 200 προγράμματα της διευκόλυνσης 2 που ολοκληρώθηκαν, τα 126 οδήγησαν στη δημιουργία κοινής επιχείρησης. Λαμβανομένων υπόψη των επενδύσεων που έχουν ήδη πραγματοποιηθεί από τα προγράμματα αυτά, ο πολλαπλασιαστής των αποτελεσμάτων των κοινοτικών χρηματοδοτήσεων κυμαίνεται, για τους φακέλους αυτούς, από 1 έως 9. Το πρόγραμμα είχε επεκταθεί το 1994 στη Ρωσία, με εξαίρεση τις χρηματοδοτήσεις της διευκόλυνσης 3. Βρίσκεται στο στάδιο της υλοποίησης η επέκταση στο σύνολο των χωρών που καλύπτονται από το Tacis και για όλες τις διευκολύνσεις.

Κατά τις συζητήσεις με το Συμβούλιο και το Κοινοβούλιο του 1994-1996, για την ανανέωση του κανονισμού ECIP του Συμβουλίου, η Επιτροπή επεξήγησε τους οικονομικούς όρους των διαφόρων πιστωτικών διευκολύνσεων σε σύγκριση με άλλα μέσα για τις περιοχές PHARE και TACIS. Η Επιτροπή πρότεινε την επέκταση των οικονομικών όρων (προκαταβολή που δεν αποφέρει τόκο) όσον αφορά τη διευκόλυνση 2 για τις μελέτες σκοπιμότητας για τις κοινές επιχειρήσεις στην Ασία, τη Λατινική Αμερική, τη Μεσόγειο και τη Νότιο Αφρική. Το Συμβούλιο έδωσε τη σύμφωνη γνώμη του, μετά από διαβουλεύσεις, στη διαδικασία συνεργασίας του Κοινοβουλίου, εγκρίνοντας τον νέο κανονισμό ECIP (Συμβούλιο ΕΚ 213/96). Το άρθρο 2, παράγραφος 2 του κανονισμού αυτού καθορίζει τους όρους αυτούς.

Κατά την περίοδο από το 988 μέχρι σήμερα, η ζήτηση των δικαιούχων για τις μελέτες σκοπιμότητας χρησιμοποιεί το σύνολο του προϋπολογισμού που χορηγείται για το ECIP ολοένα και νωρίτερα κάθε χρόνο παρά τον επιτρεπτό χαρακτήρα των χρηματοδοτήσεων αυτών. Οι επιστροφές αυτών των χρηματοδοτήσεων ECIP προς τον γενικό προϋπολογισμό της Επιτροπής ελαφρύνουν το καθαρό κόστος του προϋπολογισμού του ECIP και εξασφαλίζουν τη δημοσιονομική πειθαρχία όσον αφορά το μέσο ECIP.